Държавен вестник, бр. 50, 2025 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  50
(7) Кредитната институция или лицето, 
обслужващо кредити, по ал. 1 изпълняват 
задълженията на купувача на кредити от не­
гово име и за негова сметка в съответствие 
с българското законодателство.
(8) Когато купувачът на кредити не е 
установен в Европейския съюз или няма 
седалище или централно управление в Ев­
ропейския съюз, неговият представител по 
чл. 38 сключва договор с кредитна институ­
ция или лице, обслужващо кредити, което 
да извършва дейностите по чл. 6, ал. 2 по 
отношение на вземания по необслужвани 
кредити, предоставени:
1. на потребители и лица, упражняващи 
свободни професии;
2. на микро-, малки и средни предприятия 
по смисъла на чл. 2 от приложението към 
Препоръка 2003/361/ЕО на Комисията от 6 
май 2003 г. относно определението за микро-, 
малки и средни предприятия, наричана по-на­
татък „Препоръка 2003/361/ЕО“.
Договор за възлагане на дейности по об­
служване на кредити
Чл. 36. (1) Купувач на кредити възлага 
изпълнението на дейности по обслужване 
на вземания на лице, обслужващо кредити, 
чрез сключване на договор за обслужване 
на вземания.
(2) Договорът за обслужване на вземания 
се сключва в писмена форма на хартиен но­
сител или в електронна форма, формулира се 
по ясен и разбираем начин и се съставя в два 
екземпляра – по един за всяка от страните 
по договора.
(3) Договорът за обслужване на вземания 
съдържа:
1. подробно описание на дейностите по 
управление и обслужване на вземанията, които 
се извършват от лицето, обслужващо кредити;
2. размера на възнаграждението на лицето, 
обслужващо кредити, а когато не може да 
бъде посочен – начина, по който се изчислява;
3. обхвата на дейностите, по отношение на 
които лицето, обслужващо кредити, предста­
влява купувача на кредити в отношенията му 
с кредитополучателя;
4. задължение за страните по договора да 
спазват изискванията на този закон, насоките 
на Европейския банков орган и регулаторните 
технически стандарти, приложими по отноше­
ние на събиране на вземанията, произтичащи 
от необслужвани кредити, включително по 
отношение на защитата на потребителите и 
на защитата на личните данни;
5. клауза, изискваща справедливо и етично 
третиране на кредитополучателите.
(4) Договорът за обслужване на вземания 
съдържа изискване лицето, обслужващо кре­
дити, да уведоми купувача на кредити преди 
възлагане на една или повече дейности по 
обслужване на кредити на външен изпълнител 
съгласно чл. 16.
Използване на лице, обслужващо кредити, 
или на друго лице
Чл. 37. (1) Купувачът на кредити или кога­
то е приложимо – неговият представител по 
чл. 38, уведомяват Българската народна банка 
за наименованието и адреса на лицата, които 
са определени да извършват дейностите по 
чл. 6, ал. 2, най-късно към датата, на която 
тези дейности започват.
(2) При настъпване на промяна в обстоя­
телствата по ал. 1 купувачът на кредита или 
неговият представител по чл. 38 уведомяват 
за промяната Българската народна банка 
най-късно до датата на измененото обстоя­
телство и посочват наименованието и адреса 
на новото лице, определено да извършва 
дейностите по обслужване на вземания по 
чл. 6, ал. 2.
(3) Българската народна банка предоставя 
незабавно на компетентните органи на при­
емащата държава членка, на компетентните 
органи на държавата членка, в която е от­
пуснат кредитът, и на компетентните органи 
на държавата членка по произход на новото 
лице, обслужващо кредити, информацията, 
получена в съответствие с ал. 1 и 2.
Представител на купувач на кредити от 
трета държава
Чл. 38. (1) Купувач на кредити, който не 
е установен в Европейския съюз или чиито 
седалище или централно управление не са в 
Европейския съюз, придобива вземания по 
необслужвани кредити в Република България 
само чрез представител, упълномощен въз 
основа на сключен писмен договор.
(2) Представителят по ал. 1 е лице, устано­
вено на територията на Република България 
или на територията на друга държава членка.
(3) Българската народна банка и Комисията 
за защита на потребителите осъществяват 
комуникация и с представителя по ал. 1 във 
връзка с изпълнение на задълженията на 
купувача на кредити по този закон.
(4) Представителят по ал. 1 носи отго­
ворност за спазването на задълженията на 
купувача на кредити по този закон.
(5) Изискването по чл. 35, ал. 8 не се 
прилага за представител, който е кредитна 
институция или лице, обслужващо кредити, 
получило лиценз по този закон.
Прехвърляне на вземания по необслужван 
кредит от купувач на кредити
Чл. 39. (1) До 30 юни и до 31 декември на 
календарната година купувачите на кредити 
или техните представители по чл. 38 при 
прехвърляне на вземания по необслужвани 
кредити на друг купувач предоставят на Бъл­
гарската народна банка следната информация: